alexandrainst/scandi-wiki huggingface dataset:
Salhus

Salhus er ei bygd i Åsane bydel i Bergen kommune i Vestland fylke. Staden er kjend for tekstilfabrikken Salhus Tricotagefabrik, der det var produksjon frå 1859 til 1989. Delar av fabrikklokala er gjort om til Tekstilindustrimuseet, og administrasjonen til Museumssenteret i Hordaland og konserveringsateliera Bevaringstenestene for musea i Hordaland ligg også i fabrikkanlegget.
Statistisk Sentralbyrå reknar Salhus som ein del av den samanhengande tettstaden Bergen, og fører difor ikkje folketalsstatistikk for staden. Så godt som heile tettstaden ligg innanfor grensene til matrikkelgarden Salhus, som i 2001 hadde 725 innbyggjarar. I 1960 var dette talet 1149 innbyggjarar.

I 1954 vart ferjesambandet Salhus-Frekhaug-Flatøy oppretta. Ferjekaien i Salhus vart nedlagd i 1985.

Sjå òg 
 Salhusvinskvetten - ei musikkgruppe med opphav i Salhus
 Salhuskvintetten - ei visegruppe med opphav i Salhus
 Idrettslaget Norna-Salhus - eit idrettslag heimehøyrande i Salhus

Fotnotar

Bakgrunnsstoff 
Tekstilindustrimuseet - Museumssenteret i Hordaland

Gardar i Åsane
Åsane
Minnesota

Minnesota er ein delstat i USA. Hovudstaden er Saint Paul. Minnesota er den 32. delstaten i Sambandsstatane (USA), og vart ein del av USA den 11. mai 1858. 
Namnet kjem av dakota-indianarane sitt namn på Minnesotaelva, mini sota. Namnet kan omsetjast med «røyk-kvitt vatn» eller «skyfarga (himmelblått) vatn.» Minnesota kan verta forkorta til MN eller Minn.

Minnesota er den største staten etter flatevidd i midtvesten i USA. Staten ligg i regionen øvre midtvesten. (Upper Midwest). Det mest bymessige området er kjent som tvillingbyane. I tvillingbyane Minneapolis og Saint Paul, bur kring halvdelen av innbyggjarane i Minnesota. Duluth er ein viktig hamneby. Staten omfattar områda vest for Lake Superior og øvre del av Mississippielva

I staten er det mykje landbruk og matproduksjon. Det finst mange naturressursar. Mange av innbyggjarane i staten stammar frå nordiske innvandrarar. 

Eit kallenamn på staten er «Gopher State» ('jordekorn/kinnposerottestaten', etter ein vitseteikning frå 1858). Andre kallenamn er Land of 10 000 Lakes ('landet med 10 000 innsjøar') og North Star State ('nordstjernestaten').

Historikk 
Før europeisk kolonisering budde det ulike indianarstammer i området. Ojibweane (chippewa, anishinaabe) og dakotaene budde over store delar. Winnebagoane budde til dels i søraust.

Etter lokal tradisjon var vikingar dei fyrste europearane som kom til området på 1300-talet. Desse skal ha kome frå Sverige og Noreg. Teoriane er basert på funnet av runesteinen Kensington-runesteinen. Mange meiner at runesteinen ikkje er så gamal, eller at han er ei forfalsking. 

Første busetnad av europearar kan ha vore i området ved den seinare byen Stillwater, ved St. Croix-elva. Andre fokuserer på busetnaden kring Fort Snelling, der Minnesotaelva og Mississippielva flyt saman. Fortet var den tidlegaste stasjoneringa av militært mannskap frå USA i området. Fortet er seinare vorte eit historisk minnesmerke.

Inn i Sambandsstatane 
Mestedelen av delstaten vart kjøpt av USA frå Frankrike i 1803 som del av Louisiana Purchase (kjøpet av det franske territoriet Louisiana, eit mykje større område enn delstaten Louisiana). Delar av området var rekna å vera i Northwest Territory (nordvest-territoriet).

Minnesota-territoriet (Minnesota Territory) vart skilt ut frå Iowa Territory (Iowa-territoriet) den 3. mars 1849. Landområdet var ikkje lik den noverande staten, det inkuderte Dakota-territoriet. Seinare vart Dakota-territoriet til delstatane Nord-Dakota og Sør-Dakota. Den austlege delen av Minnesota-territoriet vart den 32. staten i USA den 11. mai 1858.

Kultur 
Stereotypiske innbyggjarar av Minnesota (Minnesotans) er kjende for å ha ymse særkjennemerke. Nokre kjennemerke er sagt å vera lutheranisme, «hot dish,» lutefisketing, veldig nære familieband og familiekjensle, ei sterk samfunnskjensle og ei kjensle av å høyra saman med andre frå heile staten. Etter som det har kome tilflytting frå andre delar av USA er denne kulturen vorten utvatna. Det har òg kome fleire innvandrarar som stammar frå Afrika og Sør-Amerika.

Bakgrunnsstoff

Kjelder

 
Delstatar i USA
Kårstø

Kårstø er eit område i Tysvær kommune i Rogaland fylke. Området vert dominert av Kårstø gassbehandlings- og kondensatanlegg, som vart bygd ut på 1980-talet. Tradisjonelt er det jordbruk og fiskeri som er næringsvegane i området.

Tysvær kommune
Ølensvåg

Ølensvåg er ein tettstad i Vindafjord kommune i Rogaland fylke. E134 går gjennom Ølensvåg og Riksveg 543 går frå Ølensvåg til Utbjoa.

Tettstader i Rogaland
Geografi i Vindafjord
Kollsnes

Kollsnes er eit område i Øygarden kommune i Hordaland fylke. Området vert dominert av Kollsnes gassanlegg, 

Kollsnes er Statoil sitt prosessanlegg for gass som ligg på den sørlege del av Oøy i Øygarden kommune.

Prosessanlegga på Kollsnes i Øygarden vest for Bergen handsamar gassen frå Troll, Kvitebjørn og Visund. Anlegga kan ta imot inntil 120 millionar standard kubikkmeter (Sm3) naturgass i døgeret. Etter at den 6. eksportkompressoren vart installert i 2005, er kapasiteten frå 1. oktober 2006 auka til 143 millionar Sm3 i døgeret.

På Kollsnes vert våtgassen (NGL – natural gas liquids) skild ut av gassen. Tørrgassen vert komprimert før store kompressorar skuvar den ut i røyrsystema som tek gassen ut til kundane.

Kvitebjørn og Visund 
I 1999 vart det teke avgjerd om at gassen frå Kvitebjørn skulle førast i land på Kollsnes. Gassen frå dette feltet har ei samansetjing som gjer han veleigna for vidarehandsaming til oppgraderte produkt. Det vart bygd ein ny fabrikk for ekstraksjon av våtgass frå den rike gassen frå Kvitebjørn. Den nye fabrikken representerte ei investering på i underkant av tre milliardar kroner, og innleidde ein ny epoke på Kollsnes då han vart sett i drift 1. oktober 2004. Frå oktober 2005 vart også gass frå Visund-feltet ført i land på Kollsnes.

Med ein kapasitet på 26 millionar Sm3 gass per døger og stor fleksibilitet, kan det nye NGL-anlegget også foredle gass frå framtidige felt som blir bygde ut.

Olje- og gassterminalar
Byggverk i Øygarden
Næringsliv i Vestland
Nord-Dakota

Nord-Dakota er ein delstat i den nordamerikanske staten USA. Han ligg i den delen av USA som vert kalla Midtvesten og har grense mot Minnesota i aust, Sør-Dakota i sør, Montana i vest og mot Canada i nord. Den vestlege halvdelen av staten er òg ein del av The Great Plains. Hovudstaden er Bismarck, medan den største byen er Fargo. University of North Dakota ligg i byen Grand Forks, medan North Dakota State University ligg i Fargo.

Historie 

Nord-Dakota var opphavleg busett av mandanfolk. Nybyggarane busette seg seinare og nokre av desse var mellom anna nordmenn. I dag har 30 % av befolkninga norske anar.
Nord Dakota vart opptatt som den 39. delstaten i USA den 2. november 1889. På 1800-talet vart Nord-Dakota rekna som ein del av den ville vesten. Tidlegare var staten ein del av Dakota-territoriet (oppkalla etter dei innfødde dakotafolka).

Hovudbyar i Nord-Dakota 
 Fargo – om lag 92 000 innbyggjarar (2003)
 Bismarck – 56 000
 Grand Forks – 53 000

Geografi 

Elva Missouri renn gjennom den vestlege delen av delstaten, og dannar innsjøen Lake Sakakawea. Den vestlege delen av staten har eit kupert landskap, og har naturressursar som kol og olje. I aust har Red River of the North forma Red River Valley. Denne regionen er eit fruktbart jordbruksområde. Landbruk har lenge dominert økonomien og kulturen i Nord Dakota.

Økonomi 
Nord-Dakota har det sjuande største jordbruksarealet i USA, med fokus på kornproduksjon - kveite, mais og soyabønner. Med 1,9 millionar storfe er staten mellom dei større kjøttprodusentane i USA. Gardsbruka er relativt store, slik at behovet for landbrukssubsidiar er mindre enn i mange andre av dei store amerikanske jordbruksstatane. Nord-Dakota har den nest største bygg-produksjonen og har den største produksjonen av kveite i USA.

 Kilde: The World Almanac 2008, side 45 og 555-587.

Kjente personar fødde i Nord-Dakota 
 Lynn Anderson – songar
 Carl Ben Eielson – flypioner og polarflygar
 Peggy Lee – songar
 Eric Sevareid – avismann, journalist, og forfattar
 Ann Sothern – skodespillar

 
Delstatar i USA
Sveio

Sveio er ein tettstad i som er kommunesenter i Sveio kommune i Sunnhordland i Vestland. Staden ligg ved Vigdarvatnet og Fylkesveg 47 går ved staden. Tettstaden har .

Bakgrunnsstoff 
 www.sveio.kommune.no

Busetnader i Sveio
Tettstader i Vestland
Kommunesenter i Vestland
Langevåg på Bømlo

Langevåg er ein tettstad i Bømlo kommune i Sunnhordland i Vestland. Staden ligg sør på Bømlo. Riksveg 541 går gjennom Langevåg. Tettstaden har .

Bakgrunnsstoff 
 Bømlo Reiselivslag 

Busetnader i Bømlo
Tettstader i Vestland
Mosterhamn

Mosterhamn er ein tettstad i Bømlo kommune i Sunnhordland i Vestland. Staden ligg på øya Moster søraust i Bømlo kommune. Tettstaden har . 

Det er snøggbåtsamband til Bergen og Haugesund/Stavanger frå Mosterhamn. Riksveg 541 gjev vegsamband til resten av Bømlo. 

Mosterhamn er delt i to matrikkelgardar, Mosterhamn vestre med gardsnummer 21 og Mosterhamn austre med gardsnummer 22.

Bakgrunnsstoff 
 Bømlo Reiselivslag 

Busetnader i Bømlo
Tettstader i Vestland
Rubbestadneset

Rubbestadneset er ein tettstad i Bømlo kommune i Vestland. Staden ligg på nordaustsida av øya Bømlo. Tettstaden har .

Rubbestadneset har grunnskule, vidaregåande skule, nærbutikk, hotell, bedehus, hurtigbåtstopp, frisørsalong og idrettshall med fotballbane. Rubbestadneset skulekorps vart stifta i i 1958.

Industri 
Bygda vaks fram rundt Wichmann Motorfabrikk som produserte båtmotorar frå 1903 til 1978. Då selskapet gjekk konkurs, vart det innlemma i finske Wärtsilä Norway AS, som i dag produserer propellar, gir og framdriftssystem, samt vedlikehald på Wichmannmotorar.

Den gamle smia der ein starta produksjonen av motorar står framleis i sentrum, og er i dag nytta som museum og utstillingslokale.

Busetnader i Bømlo
Tettstader i Vestland
John Cleese

John Marwood Cleese () er ein britisk komikar og skodespelar fødd i Weston-super-Mare i Somerset.

Det komiske talentet utvikla Cleese som medlem av Cambridge Footlights Revue under studiane ved Downing College i Cambridge.

Han vart internasjonalt berømt som medlem av Monty Python og med fjernsynsserien Fawlty Towers (Hotell i særklasse).

Det opphavlege familienamnet var Cheese, men faren (Reginald Francis Cheese), ein forsikringsmedarbeidar, endra namnet til Cleese då han gjekk inn i hæren i 1915.

Fjernsynsseriar 
 The Frost Report 
 Frost on Sunday 
 Do Not Adjust Your Set 
 How to Irritate People med Michael Palin 
 Monty Python's Flying Circus
 Hotell i særklasse (1975, 1979)

Filmar 
 1969 - The Magic Christian
 1974 - Monty Python and the Holy Grail
 1979 - The Life of Brian
 1980 - The Secret Policeman's Ball
 1981 - The Great Muppet Caper
 1981 - Time Bandits
 1982 - Privates on Parade
 1983 - The Meaning of Life
 1985 - Silverado
 1986 - Clockwise
 1988 - A Fish Named Wanda
 1993 - Splitting Heirs
 1994 - Rudyard Kipling's The Jungle Book
 1996 - Fierce Creatures
 1999 - The Out-of-Towners
 1999 - James Bond - The World is Not Enough
 2001 - Rat Race
 2001 - Harry Potter og de vises stein
 2002 - Harry Potter og mysteriekammeret
 2002 - James Bond - Die Another Day
 2003 - Shrek 2

Engelske komikarar
Engelske skodespelarar
Trekt

Ei trekt eller trakt er ein kjegleforma reiskap med med ein hol tut som vert brukt til å hella væsker eller pulver over i behaldarar med trong opning. 

Trekter vert brukte på kjøken og i laboratorium. 

Trekter til laboratoriebruk er oftast laga av glas eller plast, og vert gjerne brukt til å overføra stoff til målekolbar.

Bakgrunnsstoff

Kjøkenutstyr
Laboratorieutstyr
Autodafé

Ein autodafé (gjennom port. auto-da-fé frå lat. actus de fide, ‘trushandling’) var den avsluttande, offentlege delen av ein rettssak mot mistenkte kjettarar, inkludert mistenkte kryptojødar, utført av Den spanske inkvisisjonen (1481–1834) og Den portugisiske inkvisisjonen (1536–1821). Under autodaféen vart dei tiltalte anten dømde eller frikjende, og dei dømde vart ofte avstraffa på staden. Levande brenning var vanleg avrettingsmåte. 

Ordet autodafé kan òg brukast om offentleg brenning av skrift og bøker.

Sjå òg 

 trolldomsprosess

Den spanske inkvisisjonen
Den portugisiske inkvisisjonen
Jødisk historie
Emne knytte til sefardar
Den katolske kyrkja
Roskilde kommune

Roskilde kommune er ein dansk kommune i Region Sjælland. Fram til kommunereforma i 2007 låg han i den no oppløyste Roskilde amt.

Kommunen vart oppretta ved ei samanslåing av dei tidlegare kommunane Gundsø kommune, Ramsø kommune og Roskilde kommune (1970–2006).

Kommunen har  (2016) innbyggjarar og administrasjonsenteret ligg i Roskilde.

Kjelder 

 
Kommunar i Region Sjælland
Roskilde amt

Roskilde amt vart opretta i 1970 ved at Roskilde Amt og byane Roskilde og Køge gjekk saman, etter mindre grenseendringar som fylgje av kommunesamanslåing. Amtet (eller på norsk fylket) var ein del av  hovudstadsregionen i Danmark.

Amtet hadde fylgjande kommunar:

 Bramsnæs kommune
 Greve kommune
 Gundsø kommune
 Hvalsø kommune
 Køge kommune
 Lejre kommune
 Ramsø kommune
 Roskilde kommune
 Skovbo kommune
 Solrød kommune
 Vallø kommune

Fram til  1. januar 2007 var Danmark delt inn i seksten amter. Disse vart erstatta av fem regionar frå same tid.

Statistisk kjelde 
Danmarks Statistik, Statistikbanken.dk

Amt i Danmark
Roskilde amt
Sjælland

Sjælland er den største øya i Danmark, med meir enn 2 millionar innbyggjarar. Ho ligg mellom øya Fyn og Skåne i Sverige. Mellom Fyn og Sjælland ligg sundet Storebælt, som vert kryssa av Storebæltbrua, medan Øresundbrua går over Øresund til Skåne. 

Hovudstaden i Danmark, København, ligg på austsida av Sjælland, i tillegg til øya Amager. Andre større byar på Sjælland er Roskilde, Helsingør, Slagelse, Næstved, Holbæk, Køge, Kalundborg med fleire.

Ordsoge
Namnet «Sjælland» tyder anten 'sel-land' eller 'fura land'.
Den gammaldanske forma er Sialand (1231), medan den eldste kjende forma er Siolundi. Det latinske namnet er Selandia, det tyske Seeland og det engelske Zealand.

Opphavsoge
I norrøn mytologi vart øya danna då gudinna Gefjon lurte Gylfe, den første svenske kongen av Gylfaginning. Ho fjerna eit stykke land frå Sverige, og flytta det til Danmark, og slik vart øya Sjælland til. Landstykket som vart fjerna frå Sverige vart fylt med vatn og vart innsjøen Mälaren.

Geografi 
Sjælland er hovudsakleg eit morenebakkelandskap med fleire låge dalar, åsar og sletter. Kysten er fot det meste låg og sanddekt med ei rekkje bukter, som Isefjord, Roskilde Fjord og Køge Bugt i aust. Nokre stader finst det klipper, som kalkklipper (kalkklint på dansk) ved Stevns Klint og leirklipper ei rekkje andre stader. I nord er det mange sjøar, som Arresø og Esrum sø. Store areal er dyrka mark.

Det høygaste naturlege punktet på øya er Kobanke på 122,9 moh. Det høgaste punktet på 126 moh. er den kunstig anlagte Gyldenløveshøj.

Folkesetnad
Dei fleste av dei 2 208 348 innbyggjarane på Sjælland (2013) bur i og rundt den danske hovudstaden København. Den danske dialekten som blir tala her heiter sjællandsk, og er utgangspunktet for riksdansk.

Byar 
 Asnæs
 Frederiksberg
 Greve Strand
 Helsingør
 Holbæk
 København
 Køge
 Nykøbing
 Næstved
 Roskilde
 Slagelse
 Slangerup
 Sorø
 Vordingborg
 Vallensbæk

Kjelder 

Øyar i Danmark
The Red Flag

«The Red Flag» er ein song skriven av iren Jim Connell i 1889. Han har vore og er mykje bruka i den irske og britiske arbeidarrørsla, og i andre engelsktalande land, iallfall av dei som reknar seg som sosialistar. 

Connell vart fødd i County Meath aust i Irland, og flytta som vaksen til Dublin, der han arbeidde som hamnearbeidar til han vart svartelista for å prøve å fagorganisere arbeidarane. Han fór til London for å bu og arbeide der, og vart inspirert til å skrive ein sosialistisk høgsong etter å ha høyrt ei forelesing i Social Democratic Federation. Han sette ned orda medan han sat på toget frå Charing Cross Station til heimen sin i New Cross, i Sør-London. Teksten blir vanlegvis sungen til den tyske julesongmelodien «O Tannenbaum».

I 1920 skreiv Connell: «Trudde eg at songen ville leve? Ja, den siste linja syner at eg gjorde det: «This song shall be our parting hymn». Eg nølte lenge over denne siste linja. Eg spurde meg sjølv om eg ikkje gjekk over streken. Men eg tenkte at med å skrive denne songen gav eg uttrykk for ikkje berre mine eigne beste tankar og kjensler, men dei beste tankar og kjensler til kvar einaste ekte sosialist eg kjende. Eg avgjorde at siste linja skulle stå.»

Det er nokre alternative versjonar. For eksempel blir «The workers' flag» somtid sunge i staden for «The people's flag», eller «beneath its fold» i staden for « within its shade».

Tekst
The Red Flag

The people's flag is deepest red, 
It shrouded oft our martyr'd dead 
And ere their limbs grew stiff and cold, 
Their hearts' blood dyed its ev'ry fold. 
  
Then raise the scarlet standard high, 
Within its shade we'll live and die, 
Though cowards flinch and traitors sneer, 
We'll keep the red flag flying here.

Look round, the Frenchman loves its blaze, 
The sturdy German chants its praise, 
In Moscow's vaults its hymns are sung, 
Chicago swells the surging throng.
  
It waved above our infant might 
When all around seemed dark as night; 
It witnessed many a deed and vow, 
We must not change its colour now.
 
It well recalls the triumphs past; 
It gives the hope of peace at last: 
The banner bright, the symbol plain, 
Of human right and human gain.
 
It suits today the meek and base, 
Whose minds are fixed on pelf and place, 
To cringe before the rich man's frown 
And haul the sacred emblem down.
 
With heads uncovered swear we all 
To bear it onward till we fall. 
Come dungeon dark or gallows grim, 
This song shall be our parting hymn.

Arbeidarsongar
Tour de France

Tour de France (eller berre le Tour; i Noreg òg Touren eller Frankrike rundt) er det største sykkelrittet i verda. Det blir køyrt kvar sumar i Frankrike i juli. Rittet startar på ein laurdag og varer i tre veker. Frankrike rundt vart arrangert fyrste gongen i 1903, og har sidan då vorte arrangert kvart år, berre avbrote av verdskrigane. Arrangør og eigar av rittet er Amaury Sport Organisation.

I Europa blir det òg arrangert to andre 3-vekers etapperitt på sykkel kvart år: Giro d'Italia (Italia rundt) og Vuelta a España (Spania rundt).

Dei nordmennene som har gjort det best, er Thor Hushovd, som vann poengkonkurransen i 2005 og 2009, og Jostein Wilmann, som ut frå samanlagd tid kom på ein 14. plass i 1980. Elles har nordmenn vunne atten etappar i touren - Dag Otto Lauritzen i 1987, Thor Hushovd i 2002, 2004, 2006 (2), 2007, 2008, 2009, 2010 og 2011 (2), Kurt Asle Arvesen i 2008, Edvald Boasson Hagen i 2011 (2) og 2017, og Alexander Kristoff i 2014 (2) og 2018.

Trøyene 
Trøyene i sykkelrittet er knytte til dei ulike prisane. Personen som ber ei trøye, er den som førebels ligg best an i kampen om prisen. Talet på trøyer og kva for trøyer som finst, har variert noko opp gjennom tidene. For tida finst desse trøyene:
 Gul trøye (le maillot jaune): Leiartrøya. Blir boren av den ryttaren som har best samanlagdtid.
 Grøn trøye (le maillot vert): Spurttrøya/poengtrøya. Blir boren av den som har flest spurtpoeng. Desse poenga blir gjevne til dei ryttarane som kjem i mål fyrst på kvar etappe, og ofte 2-3 gonger undervegs i etappen til dei som passerer førehandsbestemte punkt fyrst. Det blir òg gjeve poeng på dei individuelle tempoetappane.
 Kvit trøye med raude prikkar (le maillot à pois rouges): Klatretrøya. Blir boren av den som har flest klatrepoeng. Det er dei fyrste ryttarane over fjelltoppar som får klatrepoeng.
 Kvit trøye (le maillot blanc): Ungdomstrøya. Kan berre bli boren av ryttarar under 25 år (eller som har fylt 25 det inneverande året). Fungerer elles på same måte som den gule trøya, dvs. at det er samanlagdtida som tel.

Dersom ein ryttar har krav på fleire trøyer, ber han den gjævaste av trøyene (i rekkjefylgja gul-grøn-raudprikka-kvit).

Vinnarliste 
Ryttarane som står oppført med overstreka namn i opplistinga har vorte frådømd sigeren i ettertid på grunn av brot mot dopingreglementet.

Referansar

Bakgrunnsstoff 

 Den offisielle heimesida til Tour de France (letour.fr)

 
Fransk kultur
Skipingar i 1903
Uganda

Uganda er eit land i Aust-Afrika som grensar mot Tanzania, Rwanda, Kongo, Sør-Sudan og Kenya.

Fakta 
 Lågaste punkt: Lake Albert, 621 moh.
 Naturtilgong: kopar, kobolt, vasskraft, kalkstein, salt, fruktbar mark
 Folkesetnaden sin gjennomsnittsalder: 14,7 år (2002)
 Spedbarnsdøydelegheit: nesten 9 % (2003)
 Folkesetnaden si middellivslengde: 44,9 år (2003)
 Etniske grupper: baganda 17 %, ankole 8 %, basoga 8 %, iteso 8 %, bakiga 7 %, langi 6 %, rwandiar 6 %, bagisu 5 %, acholi 4 %, lugbara 4 %, batoro 3  %, bunyoro 3 %, alur 2 %, bagwere 2 %, bakonjo 2 %, jopodhola 2 %, karamojong 2 %, rundi 2 %, ikkje-afrikanarar 1 %, andre 8 % 
 Religion: katolikkar 33 %, protestantar 33 %, inhemske religionar 18 %, muslimar 16 %
 Språk: Engelsk, ganda (eller luganda), andre niger-kongolesiske språk, nil-sahariske språk, swahili, arabisk
 Analfabetisme: Cirka 30 % av folkesetnaden eldre enn 15 år var analfabete i 2003.

Klima 
Uganda ligg heilt innanfor tropane og ekvator går igjennom landet. Landet har derfor tropisk regnklima, som vert modifisert på grunn av høgda over havet. Viktoriasjøen er ein viktig del av klimaet i Uganda, og gjer at klimaet her er våtare enn t.d. i nabolandet Kenya, som elles har mykje det same klimaet. Fukta frå Victoriasjøen er ei kjelde til fukt i atmosfæren og torevêr. I tillegg er dei vestlege områda ofte påverka av fuktig sørvestleg vind som tar med seg regn frå Kongo. Dei våtaste områda av landet er langs kysten av Viktoriasjøen og Rwenzorifjella i Vest-Uganda. Her får ein om lag 1500 mm i året, medan sentrale og nordaustlege område får mindre enn 1000 mm. Nedbøren varierer derimot frå år til år, så enkelte år kan nedbørsmengda vere mykje mindre enn 1000 mm. Uganda har to regntider som følgjer den intertropiske konvergenssona sørover (mars-mai) og nordover igjen (oktober-desember). I dei nordlege områda smeltar derimot desse to regntidene i saman til ei samanhengande regntid, med ei tørketid i mellom.

Temperaturane vert sjeldan svært høge, årsmiddeltemperaturen er kring 22-23 °C året rundt, og fukta er vanlegvis ikkje så pass høg at ein får ubehagelege forhold. Ein kan ha regnvêr ein dag og to i strekk, men vanlegvis kjem regnet i samband med kraftige torebyer.

Administrativ inndelning 
Uganda er inndelt i 56 distrikt: 
 Adjumani 
 Apac 
 Arua 
 Bugiri 
 Bundibugyo 
 Bushenyi 
 Busia
 Gulu 
 Hoima 
 Iganga
 Jinja
 Kabale
 Kabarole
 Kaberamaido
 Kalangala
 Kampala
 Kamuli
 Kamwenge
 Kanungu
 Kapchorwa
 Kasese
 Katakwi
 Kayunga
 Kibale
 Kiboga
 Kisoro
 Kitgum
 Kotido
 Kumi
 Kyenjojo
 Lira
 Luwero
 Masaka
 Masindi
 Mayuge
 Mbale
 Mbarara
 Moroto
 Moyo
 Mpigi
 Mubende
 Mukono
 Nakapiripirit
 Nakasongola
 Nebbi
 Ntungamo
 Pader
 Pallisa
 Rakai
 Rukungiri
 Sembabule
 Sironko
 Soroti
 Tororo
 Wakiso 
 Yumbe

Bakgrunnsstoff 
 MyUganda
 MarketUganda
 New Vision
 The Monitor
 Visit Uganda

 
Land i Afrika
Aust-Afrika
Kystlause land
AU-land